Otto Finsch

**Friedrich Hermann Otto Finsch** (født 8. august 1839 i bydelen Warmbrunn i Hirschberg i Schlesien, død 31. januar 1917 i Braunschweig) var en tysk handelsmann, etnograf, ornitolog, naturforsker og oppdagelsesreisende.

## Liv og virke
### Bakgrunn
Otto Finschs far eide et glassliperi og ledet en tegneskole. Faren ønsket at han skulle ha kjøpmann. 

### Naturforsker
Otto Finsch reiste 19 år gammel til Bulgaria og Ungarn hvor han arbeidet som privatlærer og studerte fuglelivet i fritiden. Han fikk publisert sin første avhandling i *Journal für Ornithologie*, en avhandling om fuglene i Bulgaria. Så ble han assisterende kurator ved Nederlandsk Naturmuseum i Leiden, og i 1864 kurator på museet i Bremen. 

I 1876 fulgte han zoologen Alfred Brehm på en ekspedisjon på oppdrag av * Bremer Geographischen Gesellschaft * til Vest-Sibir, Turkestan og nordvestlige deler av Kina.

Finsch sa opp jobben som kurator på museet i 1878 for å fortsette å reise. Sammen med kona Josephine besøkte han Polynesia, New Zealand, Australia og Ny-Guinea og vendte ikke tilbake til Tyskland før i 1882. 

I 1884 dro han igjen til Ny-Guinea, nå som Bismarcks keiserlige kommisjonær. Han forhandlet for at den nordøstlige del av øya skulle bli et tysk protektorat sammen med New Britain og New Ireland. Det fikk navnet *Kaiser Wilhelms Land* og  Bismarckarkipelet. Hovedstaden i kolonien fikk navnet Finschhafen til ære for ham. 

I 1885 var han første europeer til å oppdage elva Sepik, og han kalte den opp etter Tysklands keiserinne Augusta av Sachsen-Weimar.

Etter at han kom tilbake til Berlin var Finsch to år rådgiver for Neuguinea-Kompagnie. I 1998 ble han kurator for fuglesamlingen til Rijksmuseum i Leiden, og i 1904 ble han leder for etnografisk avdeling ved museet i Braunschweig, hvor han døde.

Noen papegøyearter er oppkalt etter ham, som *Amazona finschi* og *Psittacula finschii*. Finschkrateret på Månen er også oppkalt til hans ære.

## Verker i utvalg
* *[http://archive.org/details/neuguineaundsei00finsgoog Neu-Guinea und seine Bewohner].* Müller, Bremen 1865.
* *Die Papageien.* 2 Bd., Brill, Leiden 1868.  
* *Ornithologie Nordost-Afrika's*. T. Fischer, Cassel 1869–1874  
* *Gefangene Vögel*. 2 Bd., C.F. Winter'sche Verlagshandlung, Leipzig 1872–1876 
* med Moritz Lindemann: *Die Zweite deutsche Nordpolarfahrt in den Jahren 1869 und 1870, unter Führung des Kapitän Koldewey*, Brockhaus, Leipzig 1875  Archive
* *[http://ia600305.us.archive.org/21/items/reisenachwestsi00bremgoog/reisenachwestsi00bremgoog.pdf Reise nach Westsibirien im Jahre 1876] (PDF-Datei; 33,89&nbsp;MB).* Erich Wallroth, Berlin 1879.
* *[https://web.archive.org/web/20131105022141/http://edocs.ub.uni-frankfurt.de/volltexte/2006/3476/ Ethnologischer Atlas – Typen aus der Steinzeit Neuguineas].* In: ''Samoafahrten.'' Reisen in Kaiser-Wilhelms-Land und Englisch-Neu-Guinea in den Jahren 1884 und 1885 an Bord des Deutschen Dampfers Samoa. Ferdinand Hirt, Leipzig 1888.
* ''Systematische Übersicht der Ergebnisse seiner Reisen und schriftstellerischen Thätigkeit (1859–1899)''. Friedländer & Sohn, Berlin 1899.
* *Zosteropidae*. R. Friedländer und Sohn, Berlin 1901  

## Referanser


## Litteratur
* 
* Herbert Abel: *Finsch, Otto Friedrich Hermann.* In: Historische Gesellschaft Bremen, Staatsarchiv Bremen (utg.): *Bremische Biographie 1912–1962.* Hauschild, Bremen 1969, s.&nbsp;150 (Sp.&nbsp;1) til s.&nbsp;151 (Sp.&nbsp;1).
* Angelika Friederici: *Otto Finsch - Lebendmasken aus der Südsee.* In: *Castan's Panopticum. Ein Medium wird besichtigt*, Heft D7, Berlin 2014. ISBN 978-3-928589-23-9.

## Eksterne lenker
* 
*